stanford-oval/wikipedia huggingface dataset:
Société Nationale de Radiodiffusion et de Télévision

Société Nationale de Radiodiffusion et de Télévision eli SNRT (arab. الشركة الوطنية للإذاعة والتلفزة‎, aš-Šarika al-waṭaniyya li-l-’iḏā‘a wa-t-talfaza) on Marokon julkisen palvelun yleisradioyhtiö.
Yleisradiolähetykset alkoivat Marokossa vuonna 1928 posti- ja lennätinlaitoksen alaisuudessa. Televisiolähetykset aloitettiin vuonna 1962, jolloin Radio Maroc sai nimen Radio Télévision Marocaine. Lähetysten sisältö oli maan hallituksen tiukassa valvonnassa. Ensimmäinen kaupallinen radioasema Médi 1 perustettiin 1980-luvun alussa ja kilpaileva televisiokanava 2M vuonna 1989. Valtion yleisradiomonopoli purettiin Marokossa ensimmäisenä arabimaana 2000-luvun alussa.
Valtion omistama SNRT perustettiin uuden yleisradiolain myötä vuonna 2005. Se saa tulonsa valtiolta, mainoksista ja erityisestä yleisradioverosta.
Yhtiöllä on neljä kansallista radiokanavaa ja kymmenen alueradiota. Al Idaa Al Watania toimii arabiaksi, Chaine Inter ranskaksi ja Al Idaa Al Amazighia kolmella berberikielellä. Radio Mohammed VI du Saint Coran välittää koraanin luentaa ja uskonnollisia ohjelmia. Alueradiot sijaitsevat Agadirissa, Casablancassa, Dakhlassa, El Aaiúnissa, Fèsissä, Marrakechissa, Meknesissä, Oujdassa, Tangerissa ja Tétouanissa. Radiolähetykset tapahtuvat etupäässä ULA-alueella, mutta yhtiöllä on käytössä myös useita keskiaaltolähettimiä. Lyhytaaltolähetykset loppuivat vuonna 2012.
Kahdeksan televisiokanavan lähetyksiä välitetään maanpäällisessä antenniverkossa analogisesti ja digitaalisesti sekä kaapeliverkon ja satelliittien kautta. Al Aoula on yleiskanava, Athaqafia kulttuurikanava, Arryadia urheilukanava, Aflam TV digitaalinen elokuvakanava, Tamazight berberikanava ja Assadissa islamilainen kanava. Laayoune TV on ensimmäinen alueellinen televisiokanava ja Al Maghribia ulkomailla asuville marokkolaisille pelkästään satelliitin välityksellä suunnattu kanava.
Aiheesta muualla

Société Nationale de Radiodiffusion et de Télévision (ranskaksi), (arabiaksi)
Virtuaaliviivakoodi

Virtuaaliviivakoodi on kutsumanimi pankkiviivakoodistandardin mukaiselle laskun tietojen esitystavalle numeerisessa muodossa.
Paperilaskuihin voidaan tulostaa viivakoodi optisesti luettavassa muodossa, mikä helpottaa laskun maksamista, koska tietoja ei tarvitse syöttää käsin. Virtuaaliviivakoodia voidaan käyttää tilanteessa, jossa lasku toimitetaan sähköisesti (esimerkiksi sähköposti, NetPosti).
Pankkiviivakoodi on alkujaan Suomen Pankkiyhdistyksen (sittemmin Finanssialan keskusliitto, nykyisin Finanssiala ry) hyväksymä maksutapahtumatietojen esitystapa. Pankit ovat yhdessä kehittäneet pankkiviivakoodin maksujen käsittelyn nopeuttamiseksi ja maksutietojen oikeellisuuden varmistamiseksi. Suomalainen pankkiviivakoodi ja siten myös virtuaaliviivakoodi ovat yhteensopivia vain FI-alkuisten IBAN-tilinumeroiden kanssa eli niiden avulla ei voi esittää ulkomaista tilinumeroa maksun saajana, vaan tuolloin on käytettävä QR-koodia.
Aiheesta muualla

http://www.finanssiala.fi/maksujenvalitys/dokumentit/Pankkiviivakoodi-opas.pdf Finanssiala ry:n tekninen dokumentaatio.
http://www.sonera.fi/Asiakastuki/Laskutus/Virtuaaliviivakoodi Soneran ohje virtuaaliviivakoodin käytöstä (webarchive -kopio).
http://www.posti.fi/liitteet/netposti/esimerkkeja_fi.pdf NetPostin ohje laskujen maksamisesta ja virtuaaliviivakoodin käytöstä (webarchive -kopio).
https://www.laskupiste.fi/virtuaaliviivakoodin-luonti/ Laskupisteen tarjoama palvelu virtuaaliviivakoodin luontiin.
Elävän kirjallisuuden festivaali

Elävän kirjallisuuden festivaali (EKF) on helmikuussa Tampereella järjestettävä kirjallisuus- ja kaupunkikulttuuritapahtuma. Tapahtuman toteuttaa Tampereen yliopiston kirjallisuustieteen opiskelijoiden ainejärjestö Teema ry.
Festivaaleille on ilmainen sisäänpääsy.
EKF:n ohjelmisto koostuu eritaustaisten tekijöiden keskusteluista, esityksistä ja työpajoista. Festivaali perustettiin vaihtoehdoksi kaupallisille henkilökeskeisille kirjamessuille ja tarkoituksena on tarjota kirjallisuus- ja kulttuuriaiheista keskustelua laajemmin. Kirjallisuutta lähestytään tekemisen ja vastaanottamisen näkökulmasta.
EKF järjestettiin ensimmäisen kerran helmikuussa 2009 Sampolassa, sen jälkeen Työväenmuseo Werstaalla. Vuosina 2010–2017 tapahtumaa järjesti Elävän kirjallisuuden yhdistys (ELKI ry), jolta vastuu tapahtuman järjestämisestä palasi Teemalle vuonna 2018, kun ELKI lakkautettiin.
Festivaalin jatkopaikkana toimii Tiiliskivi-klubi, jossa jaetaan Tiiliskivi-palkinto.
Aiheesta muualla

Elävän Kirjallisuuden Festivaali
Teema ry
Aajonus Vonderplanitz

Aajonus Vonderplanitz (17. huhtikuuta 1947 – 28. elokuuta 2013) oli yhdysvaltalainen ravintoterapeutti ja ruokaoikeusaktivisti, joka keskittyi raakaruokiin, erityisesti raakaan lihaan ja raakoihin maitotuotteisiin. Aktivistitoiminnastaan kiistanalaisen maineen saaneena hän kävi oikeustaisteluita ja toimeenpani porsaanreikiä, joiden kautta tavalliset kuluttajat saivat käsiinsä raakamaitoa.
Parhaiten hänet tunnetaan kehittämästään ruokavaliosta "Primal Diet™", joka perustui suurilta osin raa'an lihan syönnille.
OTO Melara

| OTO Melara |
| --- | --- |

Toimiala:  puolustusteollisuus
Infobox OKVirheellinen NIMI-arvo: 
OTO Melara on italialainen puolustusteollisuusyritys, jolla on tuotantolaitokset Bresciassa ja La Speziassa. Yrityksen tuotteita ovat olleet toisen maailmansodan jälkeen erityisesti 76 millimetrin laivatykit, joka käytössä 53 laivastossa ja yli 1 000 aluksessa.
Historia

Brittiläiset Vickers ja Armstrong aloittivat yhteisyrityksen Ternin terästehtaan kanssa vuonna 1905. Uusi yhtiö sai nimekseen Vickers-Terni, jonka tehdas valmistui Melaraan La Speziaan. Tehtaalla suunniteltiin, kehitettiin ja valmistettiin aseita erityisesti Italian kuningaskunnan maavoimille ja laivastolle.
Ensimmäisessä maailmansodassa yritys valmisti pääosan Italian asevoimien kalustosta, mutta sodan jälkeinen aseiden tarpeen väheneminen pakotti yrityksen suuntautumaan siviilimarkkinoille. Se valmisti muun muassa höyrykoneita ja dieselmoottoreita, turbiineita, höyrykattiloita, propelleja ja rautatiekalustoa.
Vuonna 1922 Vickers luopui yrityksestä jättäen Ternin ainoaksi omistajaksi. Vuonna 1929 genovalainen Cantieri navali Odero ja livornolainen Cantiere navale fratelli Orlando liittyivät Terniin, jolloin muodostui Odero Terni Orlando eli OTO. Yritys loi uuden tehtaan La Speziaan mahdollistaen jopa 100 tonnin tykkien valmistamisen.
Laman seurauksena yhtiö joutui vielä samana vuonna Instituto per la Ricostruzionen (IRI) omistukseen. Samaan yritykseen liittyi vielä 1935 Ansaldo.
Historia > Natoon liittymisen jälkeen

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Oto Melara
Vuonna 1953 yhtiö otti nimekseen OTO Melara. Ennen Italian liittymistä Natoon yritys valmisti siviilituotteita kuten traktoreita, mutta sen jälkeen se on jälleen tuottanut aseita. Laivatykkidivisioona liitettiin 1. joulukuuta 2001 Breda Meccanica Brescianaan, jolloin muodostui Otobreda. Näin muodostettu yhtiö tuottaa muun muassa DARDO CIWS -järjestelmää, Otobreda 76 mm - ja Otobreda 127/54 Compact -laivatykkejä. OTO Melaran maajoukkojen kalustamiseen liittyvät osat kuuluvat Finmeccanicaan.
Käännös suomeksi
Mikin klubi

| Mikin klubi> House of Mouse |
| --- | --- |

Tyyli:  piirrossarja
Kestoaika:  22 min
Luoja(t):  Tony Craig Roberts Gannaway
Pääosissa:  Wayne Allwine Tony Anselmo Russi Taylor Tress MacNeille Bill Farmer Jim Cummings
Alkuperämaa:   Yhdysvallat
Alkuperäiskieli:  englanti
Verkko:   Disney Channel  Toon Disney
Esitetty:  2001 – 2004
Tuotantokausia:  3
Jaksoja:  52
Tuotanto
Tuotantoyhtiö(t):  Walt Disney Television Animation
Aiheesta muualla
IMDb 
Mikin klubi (myös nimellä Mikin Hiiriteatteri, engl. House of Mouse) on Disney Channelilla ja Toon Disneyllä esitetty animaatiosarja, jossa Mikki Hiiri isännöi omalla klubillaan. Klubille on kutsuttu muita Disney-hahmoja, kuten muun muassa Tuhkimo ja Peter Pan. Jaksoja tehtiin yhteensä 52 vuosina 2002–2003. Illan aikana Mikki Hiiri esittää Mikistä, Hessusta tai Akusta kertovia piirrettyjä, jotka ovat pääosin Akun tehtaan jaksojen osia. Illan musiikkivieraana esiintyy joissakin jaksoissa Akun sisarenpojat Tupu, Hupu ja Lupu. Sarja on puhuttu englanniksi. Suomessa sarjassa on suomenkieliset tekstitykset. Sarjasta on tehty myös kaksi elokuvaa, Mikki Hiiren taikajoulu – Lumisia tarinoita ja Mikin Ketkuteatteri, jotka ilmestyivät vain DVD:llä ja VHS:llä suomeksi puhuttuina.
Jaksot > Ensimmäinen tuotantokausi (2001–2002)

The Stolen Cartoons
Big Bad Wolf Daddy
The Three Caballeros
Goofy's Valentine Date
Timon and Pumbaa
Jiminy Cricket
Unplugged Club
Gone Goofy
Rent Day
Donald's Lamp Trade
Donald's Pumbaa Prank
Thanks to Minnie
Pluto Saves the Day
Jaksot > Toinen tuotantokausi (2002–2003)

Daisy's Debut
Clarabelle's Big Secret
Goofy for a Day
The Mouse who Came to the Dinner
Max's New Car
Everybody Loves Mickey
Max's Embarrassing Date
Not So Goofy
Where's Minnie?
Super Goof
King Larry Swings in
Ladies Night
Dennis the Duck
Jaksot > Kolmas tuotantokausi (2003–2004)

Suddenly Hades
Pete's One Man Show
House of Crime
Mickey and Minnie's Big Vacation
Donald and the Aracuan Bird
Goofy's Menu Magic
Music Day
House of Scrooge
Donald Wants to Fly
Dining.Goofy
Chip & Dale
Humphrey in the House
Ask Von Drake
Salute to Sports
Pluto vs. Figaro
House of Magic
Mickey vs. Shelby
House of Turkey
Pete's Christmas Caper
Clarabelle's Christmas List
Snow Day
Halloween With Hades
House Ghosts
Pete's House of Villains
House of Genius
Mickey and The Culture Clash
Henkilöt > Mikki Hiiri

Mikki Hiiri toimii klubillaan juontajana.
Henkilöt > Hessu Hopo

Hessu Hopo on Mikin klubin kömpelö hovimestari, joka kaatuilee ja sählää jatkuvasti.
Henkilöt > Heluna Ammu

Heluna Ammu toimii klubilla juorutoimittajana ja uutistenlukijana.
Henkilöt > Minni Hiiri

Minni Hiiri on klubin talousvastaava, joka hoitaa klubin raha-asiat sekä laskut. Hän huolehtii myös klubilla esitettävästä ohjelmasta.
Henkilöt > Iines Ankka

Iines Ankka toimii respanhoitajana, joka pitää kirjaa pöytävarauksista ja vuoroista.
Henkilöt > Aku Ankka

Aku Ankka tervehtii vieraita heidän saapuessaan klubille. Hän joutuu myös silloin tällöin siivoamaan ja järjestelemään klubilla. Yrittää lähes joka kerralla keplotella klubin itselleen, yleensä aiheutettuaan äkkipikaisuudellaan katastrofin.
Henkilöt > Tupu, Hupu ja Lupu

Tupu, Hupu ja Lupu huolehtivat väliajoilla yleisön viihdyttämisestä, yleensä erilaisilla musiikkiesityksillä.
Henkilöt > Polle Koninkaulus

Polle Koninkaulus hoitaa klubin mekaniikan ja koneiston sekä käynnistää piirretyt tarvittaessa.
Henkilöt > Hansu Hanhi

Hansu Hanhi toimii klubilla kokkina. Hänellä on ikävä tapa syödä vieraiden ruokia, ja Hessu joutuukin tuon tuosta estämään häntä.
Henkilöt > Pingviinit

Pingviinit ovat klubin tehokkaita tarjoilijoita, joilta ei yleensä mikään mene vikaan.
Henkilöt > Musta Pekka

Pekka omistaa Mikin klubin, mutta klubi pysyy Mikillä niin pitkään kuin vain yleisöä riittää ja Mikki muistaa maksaa vuokransa.
Henkilöt > Roope Ankka

Roope esiintyy harvoin ja siskonpoikansa Akun tavoin yrittää lähes joka kerralla keplotella klubin itselleen, tavalla tai toisella.
Henkilöt > Max Hopo

Hessun poika Max toimii klubilla ovi-mikkona. Sen lisäksi hän pysäköi vieraiden autot klubin parkkipaikalle.
Henkilöt > Luudat

Luudat huolehtivat klubin siivoamisesta.
Henkilöt > Aristokatit

Aristokatit ovat muusikkoja, mutta eivät koskaan pääse esiintymään, syystä tai toisesta.
Henkilöt > PJ

Pekan poika PJ nähtiin yhdessä jaksossa. Kuitenkin tämä osuus jäi pois eikä hän ole sittemmin esiintynyt – toistaiseksi.
Henkilöt > Taavi Ankka

Taavi Ankka on hajamielinen professori, jonka omaa piirrettyäkin esitetään klubilla.
Henkilöt > Yleisö

Yleisössä on muita tuttuja Disney-hahmoja, esimerkiksi Aladdin ja Jafar, Bambi, Pinokkio ja Herkules. Joukossa on nähty myös Scar ja hyeenat, Shenzi, Banzai ja Ed. Scar ei ole puhunut kertaakaan.
Esa Miettinen

Esa Miettinen (s. 16. joulukuuta 1963) on suomalainen pöytätennispelaaja ja vammaisurheilija. Miettinen on edustanut Suomea kolmissa paralympialaisissa. Ensimmäisen kerran hän oli mukana Pekingin paralympialaisissa 2008, jolloin hän sijoittui viidenneksi. Neljä vuotta myöhemmin hän oli Lontoossa 9. Hän edusti Suomea myös Rio de Janeiron kisoissa 2016. Miettinen on saavuttanut kuusi arvokisamitalia. Hänellä on yksi EM-kulta joukkuekilpailusta vuodelta 2005. Muita EM-mitaleja on neljä, joista kaksi on henkilökohtaista, ja yksi MM-mitali. Muissa avoimissa kansainvälisissä kilpailuissa Miettinen on saavuttanut 65 mitalisijaa. Kansallisen tason kilpailuista (vammattomat) Miettisellä on mittava meriittilista, myös SM-tasolta.
Pohjois-Trøndelagin kalliopiirrokset

Pohjois-Trøndelagin kalliopiirrokset sijaitsevat vuono- ja tunturialueilla Pohjois-Trøndelagin lääneissä Norjassa. Trøndelag on Norjan myös perspektiivissä merkittävä kalliopiirrosten keskittymä, jossa runsaimat esiintymät sijaitsevat Trondheimin vuonon lähiympäristössä. Seutua on ilmeisesti asuttu jääkauden päättymisestä asti ja sieltä on löydetty kalliopiirroksia mesoliittiselta ja neoliittiselta kivikaudelta ja sekä pronssi- ja rautakaudelta. Näiden lisäksi tavataan myös kalliomaalauksia.
Maankohamisesta tehdyt tutkimukset Trondheiminvuonon ympäristössä osoittaa, että kivikauteen ajoitetut kalliokuvat sijoittuvat 20−50 metriä merenpinnan yläpuolelle. Kivikauden piirroskentät tehtiin olettamuksen mukaan varsin lähellä merenrantaa eikä korkeuseroa ollut silloin näin paljon.
Kalliokuvien runsaat esiintymät sijaitsevat molemmilla puolilla Keski-Norjan ja Ruotsin Norlannin rajaa. Tämä kertoo pitkäaikaisesta liikkumisesta tuntureiden yli näiden alueiden välillä aina kivikaudelta asti historialliseen aikaan saakka.
Fosnes

Reppen kalliopiirrokset (myös Reppan) ovat pyyntiyhteisön tekemiä kuvioita. Ne ajoitetaan kivi- ja pronssikaudelle.
Frosta

Evenhusin kalliopiirrokset piirrokset ajoittuvat kivikauden ja pronssikauden vaihteeseen.
Myös Frøstadin  kalliopiirrokset ovat kivikaudelta. Muut kalliopiirrokset ovat pronssikaudelta tai rautakaudelta. Ne ovat Revlan , Ryggin , Logsteinin , Hellan , Steinen  ja Moksnesin  kalliopiirrokset. Logtun  ja Lein
Inderøy

Kvennavikan kalliopiirrokset sijaitsevat vuonon rannan olevan maatalon läheisyydessä. Silokalliolla olevat suuret kalankuviot ovat erikoisuutensa vuoksi kuuluisat. Kuvat ajoittuvat kivi- ja pronssikauden vaihteeseen.
Klobergetin  kalliopiirrokset on tehty pronssikaudella, mutta Kirknesin  kuviot ovat vielä ajoittamatta.
Leka

Lekan kalliopiirroksia tavataan kahdessa kohteessa. Toinen on Solsemhulen  ja toinen Klubenhulassa , joka arvellaan historiallisiksi.
Levanger

Holtåsin kalliopiirrokset (myös Holte) ajoitetaan kivikaudelle. Niissä esitetään peuroja ja hirviä.
Myös Geiten , Skånesin , Gotaasin  ja Nossanin  kalliopiirrokset ovat kivikaudelta tai myöhemmin. Puhtaasti pronssikautisia piirroskohteita ovat Bye , Granaune , Solberget , Kjølen , Høyslo , Munkeby , Falstad , Heierås , Husby , Høyslo, Holberg , Finnsvik , Vedul  ja Finnemarka . Pronssi- ja rautakaudelle ajoittuvat Okkenhaug , Myr , Vandsvik  ja Veske . Rautakaudelle tai myöhäisemmäksi ajoittuu Kråkstad . Åsen , Hammerøya , Tynes , Granaunet , Liberg  ja Moslinan .
Lierne

Nytjørnanin kalliopiirros löytyi pienen puron äärellä tasaisella silokalliolla, joka on noin 580 metriä merenpinnan yläpuolella, löytyi vuonna 2002 pieni hirveä esittävä kalliopiirros. Sen pituus on 30 ja leveys 20 senttimetriä ja piirretty käyttäen viisi lievästi kaarevaa linjaa. Vaikka kallio on ehjä ja sileä kuvion ympäriltä, on se jäänyt ainoaksi kuvioksi.
Kuvio on säilynyt hyvin ajan hampaissa, koska jokainen hakkausjälki pystytään edelleen erottamaan. Kallio ylipäätään on kestänyt pakkasrapautumista vastaan ja siksi piirroksen ikää on vaikea arvioida sen kulumisen perusteella. Kuvion tyylilajikin on lähes moderni, joten arkaainen se tuskin on. Nytjörnan hirvi muistuttaa Stjördalin Fordalin kalliopiirroksia, jotka nekin ajoitetaan pronssi- ja rautakauden vaihteeseen. Muiden ajoitusta helpottavien piirteiden puuttuessa kuvion ikä on sijoitettava pronssi- ja rautakauden vaihteeseen. Liernen Nytjörnan kalliopiirros on ensimmäinen pyyntikulttuurille kuuluva kalliopiirros tunturialueilla Ruotsin rajan läheisyydestä.
Mahdollisesti myös Vestgårdenissa on kivikauteen ajoitettu kalliopiirros.
Nærøy

Fingalshulenin kalliopiirrokset ovat kivi- ja pronssikauden vaihteesta.
Snåsa

Horjemin kalliopiirrokset ovat nuoremmalta kivikaudelta.
Steinkjer

Bølan kalliopiirrokset ovat ehkä Norjan kuuluisimmat kalliopiirrokset. Sen tunnetuin kuvio Bølareinen on tunnettu jo 1800-luvulta asti ja hiljan löydetty Bølamannen esittää hiihtäjää. Näiden äärellä käy kymmeniä tuhansia ihmisiä vuosittain.
Bardalin kalliopiirrokset ajoitetaan kivikauden loppupuolelle noin 4 000 eaa.. Suurin piirros esittää kuusimetrisä valasta ja muissa kuvissa on hirvi, peura, karhu ja lunni.
Kivikaudelta ajoitettavia kuvioita löytyy myös Hammerin , Homnesin , Helge med Byn ja Skjevikin kohteista. Vasta pronssikaudella alettiin tekemään piirroksia Tessemin , Benanin , Lagtun  ja Skjevlon  kohteissa. Sekä Hammerin että Tessemin kuvien teko jatkui rautakaudelle ja vielä myöhempäänkin. Kalliopiirroskohteita ovat myös Lillby , Elnan Midtre , Utgård  ja Hammeren .
Stjørdal > Tutkimus

Alueen ensimmäinen piirros löytyi vuonna 1863 Ystinesistä, jota tutki Oluf Rygh (myöhemmin professori). Hän, ja hänen veljensä Karl Rygh, joka toimi Trondheimissä opettajana, vastasivat alueen kalliopiirrosten tutkimisesta seuraavat 50 vuotta. Kaikki tämän jälkeen löydetyt piirrokset olivat Skatvalin seurakunnasta (sokn). 1920-luvun jälkeen Th. Petersen osallistui näihin tutkimuksiin, jotka julkaisi myöhemmin Gutorm Gjessing vuonna 1936. Harald E. Lund on tämän jälkeen tutkinut Skatvalin ja Edvard Bull Hegran piirroksia. Tutkimus oli varsin harastelijamaista, vaikka 1950-luvulla dokumentoitiin useita piirroskohteita. Vasta 1982 Kalle Sognnes tarttui asiaan uudelleen ja on esittänyt varsin suurta perehtyneisyyttä aiheeseen.
Stjørdal > Ajoituksia ja tekniikka

Piirroskohteet sijaitsevat korkeintaan 24 kilometriä toisistaan, mutta useimmat niistä ryhmittyvät kahteen tiiviimään ryhmittymään; Skatvaliin ja Hegraan. Yleisimmät kuviotyypit ovat uhrikupit, veneet, jalankuviot ja hevoset. Alueen harvat pronssikautiset löydöt voidaan ajoittaa pronssikauden vaiheisiin II-III ja IV-V eli keskiselle pronssikaudelle. Nämä piirroskohteet ovat sijainneet aivan asumusten lähettyvillä.
Hellin kohteessa, joka on selkeästi kivikautinen ja pyyntiväestön tekemä, on käytetty "viilaus"-tekniikkaa. Myös eräät argraariväestön kohteista, nimittäin Hagen I kaikki kuviot ja joitakin Rökke III jalankuvioita, on tehty samalla tekniikalla. Kaikki muut kohteet on piirretty pistehakkaamalla.
Vikna

Vågsengetin kalliopiirrokset  ovat pronssikaudelta ja Ryumin  historialliselta ajalta.
Aiheesta muualla

SPOR: Bevarning av Bergkunst
Kulturminnesök: Portaali
RANE - Rock Art in Northern Europe (Esittely RANE-projektista 2002-2005) 2005. Länsi-Götanmaan lääninhallitus. Viitattu 6.1.2013. (englanniksi)
Scandinavian Society for Prehistoric Art
tekstiä
tilastoja
piirrosten etsintää
hoitamisesta
Ships of Stone
Nyfunnet Helleristningsskiløper
C More (suoratoistopalvelu)

| C More |
| --- | --- |

Verkkosivusto:  www.cmore.fi
Slogan:  Koukussa draamaan (Suomessa)
Kaupallinen:  kyllä
Tyyppi:  suoratoistopalvelu
Rekisteröinti:  pakollinen
Omistaja:  C More Entertainment AB (Telia Company)
C More oli pohjoismainen television suoratoistopalvelu, joka toimi C More -yrityksen alla. Yrityksen omistaa ruotsalainen teleoperaattori Telia Company, sillä ruotsalainen mediakonserni Bonnier myi MTV:n Telialle vuonna 2019.
Suoratoistopalvelu avattiin helmikuussa 2017. Palvelun perusversiossa oli nähtävillä elokuvia ja sarjoja, ja lisämaksusta oli mahdollista katsoa jääkiekon maailmanmestaruuskilpailuja sekä muuta urheilusisältöä. C More tuotti suoratoistopalveluunsa myös useita kotimaisia alkuperäissarjoja, kuten Aallonmurtaja, Onnela ja Ratamo.
Lokakuussa 2022 ilmoitettiin, että Suomen C Moren sisällöt siirtyvät osaksi MTV Katsomoa. Suomen C More siirtyi MTV Oy:n alle 1. helmikuuta 2023. Suomen C More yhdistyi osaksi MTV Katsomoa 10. lokakuuta 2023. MTV Katsomoa voi katsoa ilmaiseksi, mutta useimpien sisältöjen katsomiseen on ostettava maksullinen MTV Katsomo+ -tilaus.
C More -alkuperäissarjoja

Rantabaari
Paras vuosi ikinä
Bäckström
Hotel Swan Helsinki
Onnela
Roba
Tervetuloa Sjölyckaniin!
Ex-onnelliset
Sunnuntailounas
Solsidan – Onnea onkimassa
Aallonmurtaja
Hamilton
Heikolla jäällä
Rehtori
Gåsmamman
Greyzone
Rikostutkija Bergman
Ratamo
Finaste Familjen
Modus
Pietarin kapellimestari
Farang
Sanctuary
Sokaistuneet
Metsästäjät
Torpederna
Hautalehto
Poromafia
Constantin Argetoianu

| Constantin Argetoianu |
| --- | --- |
 Argetoianu vuonna 1932 valtionvarainministerinä Nicolae Iorgan hallituksessa.
41. Romanian pääministeri
 28. syyskuuta 1939 – 24. marraskuuta 1939  
Edeltäjä:  Gheorghe Argeșanu
Seuraaja:  Gheorghe Tătărescu
Romanian senaatin puhemies
 15. kesäkuuta 1939 – 5. syyskuuta 1940  
Edeltäjä:  Nicolae Iorga
Seuraaja:  ei kukaan, senaatti suljettiin syyskuussa 1940 ja lakkautettiin 15. heinäkuuta 1946
Romanian ulkoministeri
 18. huhtikuuta 1931 – 26. huhtikuuta 1931 28. kesäkuuta 1940 – 4. heinäkuuta 1940  
Edeltäjä:  Ion Mihalache Ion Gigurtu
Seuraaja:  Dimitrie I. G. Ghica Mihail Manoilescu
Henkilötiedot
Syntynyt: 15. maaliskuuta 1871 Craiova, Romanian kuningaskunta
Kuollut: 6. helmikuuta 1955 (83 vuotta) Sighet, Romania
Ammatti:  liikemies, diplomaatti, poliitikko, juristi, lääkäri
Puoliso:  Clemența Talievici Valentina Boambă
Tiedot
Puolue:  Konservatiivinen puolue (1913-1918) Kansanliiga (1918-1923) Kansallis-demokraattinen puolue (1924-1925) Romanian kansallinen puolue (1925-1926) Kansallisliberaali puolue (1927-1930) Agraariliitto (1932-1938) Kansallinen uudelleensyntymisen rintama (1938-1940) Kansallisen työn ja jälleenrakentamisen liitto (1947)
Uskonto:  ortodoksi
Constantin Argetoianu (15. maaliskuuta 1871 Craiova – 6. helmikuuta 1955 Sighet) oli romanialainen poliitikko ja diplomaatti, joka toimi Romanian pääministerinä syyskuusta marraskuuhun 1939. Lisäksi hän toimi aiemmin ministerinä useissa hallituksissa ja kuningas Kaarle II:n valtakauden lopulla parlamentin ylähuoneen eli senaatin puhemiehenä. Häntä pidetään yhtenä maailmansotien välisten vuosien eli 1920- ja 1930-lukujen merkittävimpänä romanialaispoliitikkona.
Koulutus Pariisissa ja sen jälkeen diplomaattina

Argetoianu opiskeli lakia ja lääketiedettä Pariisissa suorittaen molemmista loppututkinnon. Hän siirtyi kuitenkin varhain diplomaatin uralle, jossa työskenteli vuoteen 1913 sijoituspaikkoina Romanian lähetystöt Konstantinopolissa, Roomassa, Wienissä ja Pariisissa. Sen jälkeen hän siirtyi Romanian politiikkaan. Hänet valittiin senaattiin eli parlamentin ylähuoneeseen vuonna 1914 Konservatiivipuolueen edustajana. Hän liittyi myöhemmin marsalkka Alexandru Averescun Kansanpuolueeseen. Argetoianu oli oikeusministerinä, kun ensimmäisessä maailmansodassa keisarillisen Saksan johtamille keskusvalloille hävinnyt Romania joutui solmimaan toukokuussa 1918 Bukarestin rauhan, joka lisäsi Saksan ja sen liittolaisten valtaa Romaniaan nähden. Rauha kuitenkin mitätöitiin Saksan solmiessa marraskuussa 1918 aselevon ympärysvaltojen kanssa.